Kersgeskenke vir kinders, tieners en studente | Maroela Media
Toe ons jonk was, het ons Kersgeskenke ons ure lank onder die grootmense se voete uit en aan die speel gehou. Vandag sit die grootmense buite en kuier te heerlik terwyl die kinders die televisiekamer met videospeletjies en oorverdowende musiek besoedel. Tieners kruip weg in hulle kamers terwyl die studente eerder die dag op die strand wil spandeer saam met vriende.
Gee vanjaar vir die kinders, tieners en studente in jul familie geskenke wat 'n bietjie meer waarde dra, vir baie langer as die battery van hul selfoon sal hou en die familie om een tafel bymekaar sal hou.
Boereplaas- en uitbreidingstelle
Leer boer met dié heerlike Boereplaas-bordspeletjie: beurtkrag laat jou kuikens vrek, jy moet allerhande belastings betaal en die werkers staak vir hoër lone. Maar jy voer ook vrugtesap uit na Doebai, begin 'n staproete op jou plaas en begin 'n aanleg vir gebottelde water. Boereplaas is pret en opvoedkundig. Dit leer kinders (en grootmense) van boerdery, ondernemingsgees, taalvaardighede, rekenkunde en sosiale interaksie. Ook hoe om met geld te werk.
Koop die Boereplaas- en uitbreidingstelle nou in Die Koöperasie
Skiet leë koeldrankblikkies pap met dié kolskootkettie: net reg vir verveelde Saterdagmiddae op die plaas.
Koop die kettie nou in Die Koöperasie vir slegs R35-00
Bederf 'n tienermeisie met haar eerste handsak van egte leer – sy sal soos 'n regte dame voel en dit het genoeg sakkies en bêreplek vir alles wat sy by haar wil dra.
Koop die handsak nou in Die Koöperasie vir slegs R580-00
Spog nou met yskasmagnete op jou yskas: Nou kan jy kinders (van alle ouderdomme!) besig hou terwyl jy die laaste voorbereidings doen.
Hierdie yskasmagnete is ideaal vir Kersfees, 'n verjaarsdag, 'n jaarafsluiting, jou kind se taalonderwyser en enige ander geleentheid wat jy iemand met 'n unieke en eg Afrikaanse geskenk wil bederf.
Koop 'n stelletjie Yskasmagnete nou in Die Koöperasie vir slegs R60
Rugsak van egte leer
Hierdie rol-rugsak is spesiaal ontwerp om 'n veelsydige doel te verrig. Dit is groot genoeg vir die stapper, die student en die stadsjapie. Dit is van egte leer gemaak, die stikwerk is grof en terselfdertyd netjies afgewerk vir 'n professionele voorkoms.
Die sak het 'n ekstra sakkie aan die voorkant en aan die binnekant, met 'n ritssluiter om seker te maak dat jy nie die hele sak hoef te deursoek na jou pyp, pen of paspoort nie.